LAUSUNTO 

			28.4.2006

Oikeusministeriölle

Viite: 	Oikeusministeriön kirje 9.3.2006 OM 15/42/2005

Asia: 	Lausunto työryhmämietinnöstä 2006:3, jossa käsitellään tulliselvitysrikoksia koskevaa 	lainsäädäntöä. 

Lausunto:	Käräjäoikeus pitää ehdotettua lainsäädäntöä kannatettavana. Esityksessä mainitut tavoit-teet,  talousrikollisuuden estäminen, talousrikosten selvittämisen edistäminen, valtion fiskaalisten intressien turvaaminen, yhteisön ja sen jäsenvaltioiden etujen sekä tullilaitoksen toimintaedellytysten turvaaminen, ovat hyväksyttäviä.  

	Tulliselvitysrikosten luokittelu törkeään, tavalliseen ja  lievään vastaa rikoslaissa 	omaksuttua kirjoittamistapaa ja on perusteltua. Edelleen perusteltua on törkeästä tuotta-	muksesta tehdyn teon rangaistavuus. 

	Lakiehdotuksen törkeää tulliselvitysrikosta koskevat  tunnusmerkistötekijät ovat 		tulkinnanvaraisia ja tulevat aiheuttamaan lainkäytössä tulkinta- ja soveltamisongelmia. 	Esimerkiksi määritykset “tullitoimenpide” ja siihen “liittyvä”,  “erittäin arvokas tavara”, 	“käyttää erityisesti hyväkseen tullimenettelyä” ja “erityisen suunnitelmallisesti”. 
	Koska  tunnusmerkistötekijöitä ei ole yksiselitteisesti  määritelty, on oikeuskäytännön 	kauttakin  vaikea saada aikaan yhtenäistä linjaa.

	Käräjäoikeus arvioi, että uusien säännösten käyttöala voi jäädä suppeaksi, kun otetaan 	huomioon RL 29 luvun 1-3 §:t. Lopuksi käräjäoikeus ehdottaa, että tullilain 42 §:n 2 	momenttiin lisättäisiin  myös RL 29 luvun 9 §, jossa on veron määritelmä. Mainitussa 	säännöksessä tulli määritellään veroon rinnastettavaksi julkiseksi maksuksi.

	Laamanni		Harri Mäkinen

	Hallintopäällikkö	Jari Lehtelä

	tall: 1 os.\hpääll\lausunnot\tulliselvitys